На основу члана 132. став 2. Закона о стечају („Службени гласник РС“ бр.104/2009, 99/2011 – др. закон, 71/12 – одлука УС,  83/2014, 113/2017, 44/2018 и 95/2018) а  у вези са Националним стандардом бр. 5. Правилника о утврђивању националних стандарда за управљање стечајном масом („Службени гласник РС“ бр. 62/2018), стечајни управник стечајног дужника ORDISER д.о.о. у стечају из Београда, ул. Османа Ђикића бр. 30.,  матични број 20951206, ПИБ 108199435
ОБЈАВЉУЈЕ
ПОЗИВ  СТРУЧНИМ ЛИЦИМА ЗА  ДОСТАВЉАЊЕ  ПОНУДА 
за вршење  услуга процене вредности  целокупне имовине стечајног дужника
1. Увод

Стечајни управник стечајног дужника ORDISER д.о.о. у стечају из Београда, ул. Османа Ђикића бр. 30,  матични број 20951206, ПИБ 108199435, спроводи поступак одабира најбољег понуђача за пружање услуга процене вредности целокупне имовине стечајног дужника са проценом целисходности продаје целокупне имовине у односу на продају појединачне имовине стечајног дужника. Позива све заинтересоване понуђаче који испуњавају услове наведене у овом позиву да доставе своје понуде. 
2. Сврха процене

Сврха процене је да се утврди стратегија продаје у циљу остварења највеће продајне вреднoсти и максималног намирења поверилаца у стечајном поступку.

3. Методе процене
Приликом вршења процењене потребно је  користити оне методе које у складу са Законом о стечају, Националним стандардом бр. 5 Правилника о утврђивању националних стандарда за управљање стечајном масом и Међународним стандардима финансијског извештавања, омогућавају остваривање највеће продајне вреднoсти и максималног могућег намирења поверилаца стечајног дужника
        4    Извештај о процени
Проценитељ је у обавези да по завршетку посла, стечајном дужннику као наручиоцу, достави детаљан извештај у електронској форми и 3 примерка у писаној форми који мора да садржи:

· предмет процене,
· датум процене,
· опис метода коришћених у процени,
· дефиниција процене,
· закључак о процењеној вредности, 
· процену целисходности продаје целокупне имовине стечајног дужника у односу на продају имовине у деловима (имовинске целине), односно појединачне имовине стечајног дужника,
5. Услови конкурисања
Понуду за учествовање могу поднети сви понуђачи који испуњавају услове наведене у Закону о проценитељима вредности непокретности („Сл. гласник“ бр. 108/2016, 113/2017 и др. закон) а посебно:
- да је регистрован за обављање одговарајуће делатности код надлежног органа;

- да у току 2 претходне  године није имао пословни губитак,

- да располаже довољним кадровским и техничким капацитетом за вршење услуге

  из понуде;

- да је за реализацију услуга из понуде предвидео чланове проценитељског тима
  који имају одговарајуће универзитетске квалификације 
Понуде које не испуњавају ове услове биће одбијене као неприхватљиве.

6. Информације за понуђаче
Понуда мора да буде јасна, недвосмислена, читко исписана и оверена печатом и потписом овлашћеног лица.  Понуде са варијантама нису дозвољене. Све понуде се достављају на српском језику.
Понуда мора да садржи: рок у коме ће завршити процену; цену услуге исказану искључиво у динарима са посебно исказаним ПДВ-ом и рокове плаћања за пружену услугу
Заинтересовани понуђачи, односно њихови овлашћени представници, могу добити детаљније информације за израду понуде сваког радног дана  од 10:00 до 14:00  часова на адреси: „ORDISER д.о.о. Београд - у стечају из Београда, ул. Османа Ђикића бр. 30 или путем адресе за пријем електронске поште: radosavgojak@gmail.com. 
Понуде за вршење услуга процене могу се предати најкасније у року од 8 дана од дана објављивања огласа на интернет страни Агенције за лиценцирање стечајних управника, сваког радног дана до 15:00 часова, на адресу: ORDISER д.о.о. Београд - у стечају из Београда, ул. Османа Ђикића бр. 30
Понуде се достављају у затвореним ковертама са јасном назнаком „Понуда за пружање услуга процене вредности имовине стечајног дужника „ORDISER“ д.о.о. Београд - у стечају“. 
Избор најбољег понуђача врши стечајни управник.
Наручилац задржава право да по пријему свих понуда донесе одлуку да ни једног понуђача не изабере, о чему ће понуђачима доставити писмено обавештење.

Београд, 04.08.2023. године                                                  Стечајни дужник

                                         ORDISER доо Београд – у стечају 
стечајни управни Радосав Гојак
